Viborger Samler, 1838-08-05
Stænderforsamlingen i Viborg. J Mødet den 9de Juli oplæste L. Borberg et Forslag om Oprettelsen af et Fyr paa Hanstedholmen. En Committee nedsattes, bestaaende af Borberg, Rummelhoff og Westerbye. De af Referenterne for vedkommende Committeer udarbeidede Udkast til 1) Forsamlingens Betænkning over Udkastene til a) en Plakat, indeholdende nogle yderligere Bestemmelser angaaende Brandassurancevæsenet for Landbygninger og b) en Plakat betræffende en forbedret Indretning ved Møller til Forebyggelse af Selvantændelse, samt 2) Forsamlingens Petition om at Kobber=Rigsbank tegnene maatte blive indløste med Skillemynt i Sølv eller Kobber, bleve billigede. – J Mødet den 10de Juli indfandt sig den nyvalgte Deputerede for det 2de Valgdistrict, Hans Redlefsen. Sagerne angaaende 1) Ole Kirks Forslag om en Forandring i Jnddeelingen af Jurisdictionerne, og 2) Udkast til en Plakat, indeholdende nærmere Bestemmelser af det Sted, der i visse Tilfælde skal ansees som en Trængendes Fødested, bleve foretagne til endelig Behandling og afgjorte. – J Mødet den 11te Julii bleve Sagerne betræffende 1) Udkast til en Forordning angaaende Journalføringen ombord i danske Skibe, og 2) Udkast til en Plakat, angaaende Forbedring i Landsbyskolelærernes Kaar i Danmark foreløbigen discuterede. Christen Tvergaard oplæste et Forslag om Afholdelsen af tvende Markeder ved Løgstøer. Jngen Committee nedsattes. Proprietair laCour til Schjersøe oplæste et Forslag angaaende Jndtægterne af de vestindiske Øer, der afgaves til Finantscommitteen. Et Forslag af samme Deputerede om Ophævelsen af det frederiksborgske Stutterie, toges tilbage. – J Mødet den 13de Juli blev Sagen betræffende Udkast til en Forordning angaaende Journalføringen ombord i danske Skibe endelig afgjort. Sagerne angaaende 1) Etatsraad Brink-Seidelins Forslag om at de Kongelige Lovudkast maatte for Fremtiden blive de Stænderdeputerede meddeelte for deres Sammenkaldelse, og 2) Kammerjunker Myliuses Forslag om en større Frihed for de værnepligtige Reserver, bleve foreløbigen discuterede. Proprietair laCour til Schjersøe oplæste et Forslag om Nedsættelse i de Stænderdeputeredes Diætpenge. En Committees Nedsættelse afsloges. Det af Referenten for vedkommende Committee udarbeidede Udkast til Forsamlingens Betænkning over Udkast til en Anordning om Jagten i Danmark blev billiget. – J Mødet den 14de Juni blev Sagen betræffende Udkast til en Plakat, angaaende Forbedring i Landsby skolelærernes Kaar i Danmark endelig afgjort. Ti indsendte Andragender bleve efter Petitionscommitteens Jndstilling ikke oplæste, eet Andragende toges tilbage. Et Andragende fra Fattigcommissionen i Møgeltønder, Dahler- og Ballum Sogne, at Hjemstedsretten maatte bestemmes lige med den i Hertugdømmene gjeldende afgaves til den for Reguleringen af de blandede Districter nedsatte Committee. Et af L. Pind indleveret Andragende nægtedes ved Afstemning Oplæsning, og et andet, indleveret af Brink=Seidelin fra en Borger i Sæby, at Godtgjørelsen, for udført Kjøbenhavns Brændeviin maatte blive nedsat, overgaves til den i Anledning af Brænderierne nedsatte Committee, Kammerraad Aagaard oplæste et Andragende om Udvidelse af den Hobroe Kjøbstad tilstaaede Toldsted ret. En Committee nedsattes bestaaende af Aagaard, J Mødet den 16de Juli blev Rummelhoff og Nielsen.